[pic] | EUROOPA ÜHENDUSTE KOMISJON |

Brüssel 11.9.2009

KOM(2009) 476 lõplik

Ettepanek

NÕUKOGU MÄÄRUS,

millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2010–2012

SELETUSKIRI

1) ETTEPANEKU TAUST |

Ettepaneku põhjused ja eesmärgid / Üldine taust Nõukogu 10. juuli 2007. aasta määrus (EÜ) nr 824/2007 (ELT L 184), millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2007–2009, kaotas kehtivuse 31. detsembril 2009. Käesoleva ettepanekuga kehtestatakse sarnane kord aastateks 2010–2012, et tagada ühenduse tööstusharule sobivad tarnetingimused nimetatud ajavahemikuks. Teatavate kehtivate autonoomsete tariifikvootide suurendamine on ELi huvides, kuna mõnes liikmesriigis on töötleval tööstusel suuri raskusi tagada teatavate kalatoodete puhul endale piisavad ühenduse tarned. Muutunud tarnevajaduste tõttu on ettepanekusse lisatud üks uus toode, ühe toote puhul ei ole tariifikvooti pikendatud ning muude toodete puhul on kvoodimahtu vähendatud. |

Ettepaneku valdkonnas kehtivad õigusnormid Nõukogu määrus (EÜ) nr 824/2007, 10. juuli 2007, millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2007–2009. |

Kooskõla Euroopa Liidu muude tegevuspõhimõtete ja eesmärkidega Ettepanek on kooskõlas põllumajandus-, kalandus-, kaubandus- ja arengupoliitikaga ning välissuhete poliitikaga. Ettepaneku rakendamine ei toimu ELiga sooduskaubanduslepingud (nt üldine soodustuste süsteem ja majanduspartnerluslepingud) sõlminud arengumaade arvelt. |

2) KONSULTEERIMINE HUVITATUD ISIKUTEGA JA MÕJU HINDAMINE |

Konsulteerimine huvitatud isikutega |

Konsultatsioonimeetodid, peamised sihtvaldkonnad ja vastajate üldiseloomustus Konsulteeriti liikmesriikidega kalandustooteturu korralduskomitee ning kalanduse ja vesiviljeluse nõuandekomitee kaudu. Mitteametlikke konsultatsioone peeti ELi tööstusharudega (ELi kalatootjate liit, kalatoodete importijate ja eksportijate riiklike organisatsioonide liit). Vastuste kokkuvõte ja nende arvessevõtmine Kavandatavaid meetmeid toetab enamik liikmesriike. |

Eksperdiarvamuste kogumine ja kasutamine |

Asjaomased teadus-/erialavaldkonnad Kalandustooteturu korralduskomitee juures liikmesriike esindavad eksperdid. Kasutatud metoodika Avatud konsultatsioon. Peamised organisatsioonid/eksperdid, kellega on konsulteeritud Iga liikmesriigi määratud eksperdid. 2009. aasta esimesel poolaastal toimusid konsultatsioonid kalandustooteturu korralduskomiteega ja kalanduse ja vesiviljeluse nõuandekomitee töörühmaga III (turud ja kaubandus) ning kohtumine ühenduse sidusrühmadega (ELi kalatootjate liit, kalatoodete importijate ja eksportijate riiklike organisatsioonide liit). Saadud ja arvessevõetud arvamuste kokkuvõte Ei ole nimetatud võimalikke tõsiseid pöördumatute tagajärgedega ohte. Eksperdiarvamuste avalikustamiseks kasutatud vahendid Ettepaneku avaldamine |

Mõju hindamine Ei kohaldata |

3) ETTEPANEKU ÕIGUSLIK KÜLG |

Kavandatud meetmete kokkuvõte Ettepanek: Nõukogu määrus, millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2010–2012 |

Õiguslik alus EÜ asutamislepingu artikkel 26. |

Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

Tuleb võtta vastu meetmed, millega leevendatakse töötleva tööstuse suuri tarnepuudujääke järgmise kolmeaastase perioodi jooksul, mis algab aastal 2010. |

Meetmed on kooskõlas põhimõtetega, millega lihtsustatakse toiminguid väliskaubandusega tegelevate ettevõtete jaoks, ning komisjoni teatisega ühepoolsete tariifide peatamise ja kvootide kohaldamise kohta (98/C 128/02). |

Õigusakti valik |

Kavandatud õigusakt(id): määrus. |

Muud õigusaktid ei oleks asjakohased järgmisel põhjusel. Vastavalt EÜ asutamislepingu artiklile 26 kiidab nõukogu ühepoolsete tollimaksumäärade kohaldamise peatamise ja tariifikvoodid heaks komisjoni ettepaneku põhjal kvalifitseeritud häälteenamusega. Määrus on vajalik vahetu kohaldamise ja ühtsuse tagamiseks kogu ühenduses. |

4) MÕJU EELARVELE |

Värskeima (2008. aasta) täieliku statistika alusel vähenevad tulud 2010. aastal algava kolmeaastase perioodi esimese aasta jooksul käesolevast määrusest tingitult 75 miljoni euro võrra. Nimetatud summa on arvutatud enamsoodustusrežiimi tollimaksumäärade ning kvootide täieliku kasutamise alusel. Seepärast näitab kõnealune summa tulude vähenemise ülemmäära, kuna ühendus annab kolmandate riikide eri rühmadele suuremaid kaubandussoodustusi (GSP, GSP+, FTA) ning kvootide kasutamine kehtivuse kaotava määruse rakendamise esimese kahe aasta jooksul oli keskmiselt vastavalt 78 % ja 75 %. Seetõttu võib tulude tegelik vähenemine olla väiksem (ligikaudu 25 miljonit eurot), kuna enamsoodustusrežiimi tollimakse ei kohaldata täies ulatuses. |

5) TÄIENDAV TEAVE |

Euroopa Majanduspiirkond. Kavandatavas õigusaktis käsitletakse Euroopa Majanduspiirkonnaga seotud küsimust, mistõttu tuleks seda kohaldada ka Euroopa Majanduspiirkonnas. |

Ettepanek

NÕUKOGU MÄÄRUS,

millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2010–2012

(EMPs kohaldatav tekst)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut[1]

ning arvestades järgmist:

1. Ühenduses oleneb käesoleval ajal teatavate kalandustoodete olemasolu kolmandatest riikidest pärit impordist. Viimase kümne aasta jooksul on ELi kalatoodete omavarustatuse määr vähenenud 57 %-lt 36 %-le. Ühenduse huvides on peatada asjakohase mahuga ühenduse tariifikvootide raames kõnealuste toodete tollimaksude kohaldamine osaliselt või täielikult. Selleks et kalatoodete tootmine ei oleks ühenduses ohus ning selleks, et tagada ELi töötleva tööstuse piisav varustatus, on soovitav avada tariifikvoodid kooskõlas kõnealuse toote tundlikkusega ühenduse turul. Seepärast on asjakohane avada tariifikvoodid aastateks 2010–2012, kohaldades tollimaksude vähendamist või tühistamist.

2. Nõukogu võttis 10. juulil 2007 vastu määruse (EÜ) nr 824/2007, millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2007–2009[2]. Käesoleva määrusega asendatakse määrus (EÜ) nr 824/2007, et tagada ühenduse tööstusharule sobivad tarnetingimused nimetatud ajavahemikuks.

3. Kõikidele ühendusse importijatele tuleks tagada võrdne ja pidev võimalus kasutada nimetatud tariifikvoote ning asjaomaste toodete importimisel liikmesriikidesse tuleks pidevalt kohaldada kvootide jaoks ettenähtud tollimaksumäärasid kuni tariifikvootide ammendamiseni.

4. Liikmesriikidel tuleks lubada kasutada kvoodimahust vajalikke koguseid vastavalt tegelikule impordile, et tagada nimetatud tariifikvootide ühise haldamise tõhusus. Selline haldusmeetod nõuab liikmesriikide ja komisjoni tihedat koostööd ning komisjonil peaks eelkõige olema võimalik jälgida, kui kiiresti kvoodid ammendatakse, ning ta peaks teatama sellest liikmesriikidele.

5. Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik,[3] nähakse ette kodifitseeritud tollideklaratsioonide kuupäevade järjekorras kasutatavate tariifikvootide haldamiseeskirjad. Käesoleva määrusega avatud tariifikvoote peaksid haldama komisjon ja liikmesriigid vastavalt kõnealusele süsteemile.

6. Selguse huvides on vajalik määrus (EÜ) nr 824/2007 kehtetuks tunnistada alates 1. jaanuarist 2010.

7. Arvestades küsimuse kiireloomulisust, on oluline teha erand Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3 nimetatud kuuenädalasest ajavahemikust,

ON VASTU VÕTNUD KÄESOLEVA MÄÄRUSE:

Artikkel 1

8. Lisas loetletud kaupade imporditollimaksude kohaldamine peatatakse tariifikvootide piires lisas osutatud ajavahemikuks samas näidatud määras ja koguses.

9. Lisas loetletud toodete impordi suhtes kohaldatakse lõikes 1 osutatud kvoote üksnes juhul, kui nõukogu määruse (EMÜ) nr 104/2000[4] artikli 29 kohaselt on deklareeritud tolliväärtus vähemalt võrdne kõnealuste tootekategooriate suhtes kindlaksmääratud või -määratava võrdlushinnaga.

Artikkel 2

Artiklis 1 osutatud tariifikvoote hallatakse vastavalt määruse (EMÜ) nr 2454/93 artiklitele 308a, 308b ja 308c.

Artikkel 3

Komisjon ja liikmesriikide tolliasutused teevad tihedat koostööd, et tagada käesoleva määruse kohaldamise nõuetekohane haldamine ja kontroll.

Artikkel 4

Määrus (EÜ) nr 824/2007 tunnistatakse kehtetuks.

Artikkel 5

Käesolev määrus jõustub kolmandal päeval pärast selle avaldamist Euroopa Liidu Teatajas .

Käesolevat määrust kohaldatakse alates 1. jaanuarist 2010 kuni 31. detsembrini 2012.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, […]

Nõukogu nimel

eesistuja

LISA

Artikkel 1.2.0 | Mõju omavahenditele | - 56,2 aastas |

4. PETTUSEVASTASED MEETMED

Mõnede käesoleva nõukogu määrusega hõlmatud toodete lõppkasutust kontrollitakse kooskõlas määruse (EMÜ) nr 2454/93 (millega kehtestatakse ühenduse tolliseadustiku rakendussätted) artiklitega 291–300.

5. MUUD MÄRKUSED

Kuna eelmine autonoomsete tariifikvootide haldamise kord kaotab kehtivuse 31. detsembril 2009, tagatakse käesoleva ettepanekuga järjepidevus ning kehtestatakse samasugune kord, pidades nõuetekohaselt silmas valitsevaid tarnevajadusi ja üldist olukorda.

Käesolev ettepanek käsitleb muudatusi, mida tuleb teha kehtivuse kaotava määruse lisas, et arvestada taotlusi, mis on esitatud uute toodete lisamiseks, autonoomsete tariifikvootide suurendamiseks ja tootekirjelduste muutmiseks, ning mis on heaks kiidetud.

Meetme arvestuslik kulu

Määruse peamine mõju on tulu vähenemine ühenduse jaoks. Värskeima (2008. aasta) täieliku statistika alusel vähenevad tulud 2010. aastal algava kolmeaastase perioodi esimese aasta jooksul käesolevast määrusest tingitult 75 miljoni euro võrra. Eelmise määruse mõju oli arvestatud 69 miljonit eurot aastas.

Nimetatud summa on arvutatud enamsoodustusrežiimi tollimaksumäärade ning kvootide täieliku kasutamise alusel. Seepärast näitab kõnealune summa tulude vähenemise ülemmäära, kuna ühendus annab kolmandate riikide eri rühmadele suuremaid kaubandussoodustusi (GSP, GSP+, FTA) ning kvootide kasutamine kehtivuse kaotava määruse rakendamise esimese kahe aasta jooksul oli keskmiselt vastavalt 78 % ja 75 %.

Seetõttu võib tulude tegelik vähenemine olla väiksem (ligikaudu 25 miljonit eurot), kuna enamsoodustusrežiimi tollimakse ei kohaldata täies ulatuses. Eeldatakse, et kalandustoodete ELi importimise puhul on keskmine tollimaks vähem kui 3 % ad valorem kalandustoodete keskmise enamsoodustusrežiimi tollimaksu 10,9 % suhtes.

Tulude vähenemise arvutamisel on siiski arvesse võetud turu ühise korraldusega võimaldatud tollimaksude peatamisi.

[pic]

[1] ELT C […], […], lk […].

[2] ELT L 184, 14.7.2007, lk 1.

[3] EÜT L 253, 11.10.1993, lk 1.

[4] EÜT L 17, 21.1.2000, lk 22.

[5] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.